สวัสดีค่ะ ไม่รีรอเครื่องกำลังร้อน ว้าวววว !! งั้นไปต่อที่ ร้าน Japan I Larb you เลยค่ะ ร้านนี้ไปชิมกับเพื่อนมาค่ะ ร้านนี้เป็นการผสมผสานอาหารแนวใหม่ระหว่างญี่ปุ่นกับไทยอีสานได้อย่างลงตัว 

บรรยากาศร้านตกแต่งได้อย่างสวยงามมีความเป็นญี่ปุ่นและกลิ่นอายของไทยร่วมอยู่ด้วย 

เมนูแนะนำของร้าน Japan I Larb you คือ ซูชิหน้าแมลง , ส้มตำวาซาบิ , ข้าวปั้นนิกริตคอหมูย่าง , ลาบแซลม่อนทาร์ทาร์

-  ซูชิหน้าแมลง สะดิ้ง ตั๊กแตน หมอนไทย แนวอีสานเค้าล่ะค่ะ แปลก แต่อร่อยใช้ได้ค่ะ

-  ลาบแซลม่อนทาร์ทาร์ เมนูนี้เฉยๆ ค่ะ ไม่โดดเด่น

-  ส้มตำวาซาบิแซลมอน เมนูนี้แซ่บมาก จัดจ้านโดนใจ

-  กุ้งเทมปุระกับส้มตำทอด เมนูช่างคิดดีนะคะ และรสชาติใช้ได้เลยค่ะ

-  ยำสลัดไก่ทอดคาราอาเกะ หน้าตาดูจืดๆ ค่ะ และรสชาติก็กลางๆ

-  ปลาแซลมอนเสียบไม้ย่างซอสมะชาม เมนูนี้ชอบค่ะ แซลมอนก็ชอบ ซอสมะขามก็ชอบค่ะ

-  ข้าวผัดกระเทียมหมูสามชั้น มีไข่ต้มและหมูกลบข้าวหมดเลยค่ะ รสชาติออกแนวฝรั่งค่ะ

-  ลาบมากุโระทาร์ทาร์กับอโวคาโด้และเกี๊ยวกรอบ เมนูนี้แนวฟิวชั่นมาก 

-  เมนูต้มแซ่บมิโซะซุป รสชาติแปลกๆ กลางๆ สงสัยแหม่มไม่ชินรสชาติแบบนี้ 555

หากอยากรู้ว่ามันเข้ากันได้ดีแค่ไหนก็ลองไปชิมกันได้ที่ ร้าน Japan I Larb you ที่เมกะ บางนาค่ะ โดยเฉพาะส้มตำวาซาบิแซลมอล แซ่บซ่าถึงใจจริงๆ